હેમામાલિનીએ વષોર્ પહેલાં જ્યારે ધર્મેન્દ્ર સાથે વિધિવત્ રીતે રહેવાનું નક્કી કર્યું ત્યારે હેમામાલિની માટે રાજકોટના એચ. પાટડિયા બ્રધર્સમાં દાગીના બનાવવામાં આવ્યા હતા. આ વાતને લગભગ અઢી દાયકા થઈ ગયા. અઢી દાયકા પછી પણ રાજકોટની સોની બજાર અને સેલિબ્રિટીનો આ સંબંધ અકબંધ રહ્યો છે. ગયા વર્ષે જ્યારે કરીના કપૂર અને સૈફ અલી ખાનનાં મૅરેજ થયાં ત્યારે કરીનાના દાગીના રાજકોટમાં બન્યા હતા. સેલિબ્રિટી માટે ઑર્નામેન્ટ્સ બનાવવામાં એક્સપર્ટ ગણાતા કૃતિ જ્વેલર્સના માલિક પ્રદીપ કંસારાએ કહ્યું હતું કે ‘સેલિબ્રિટીની ડિમાન્ડ અઘરી હોય છે. તે બે-ત્રણ અલગ-અલગ જોનરની ડિઝાઇન મિક્સ કરીને ઑર્નામેન્ટ્સ બનાવડાવે છે. આ કામ ઝીણવટનું છે અને રાજકોટના કારીગર એ કામમાં એક્સપર્ટ છે એટલે તેમના ઑર્નામેન્ટ્સ રાજકોટમાં બને છે.’